kardosdrur/scandi-wiki huggingface dataset:
Fat Albert (film)

Fat Albert er en 2004 live-action/animeret film baseret på den Filmation animerede serie Fat Albert & the Cosby Kids. Filmen blev produceret af Davis Entertainment for 20th Century Fox, og har Kenan Thompson i rollen som titelkarakteren.

Plottet omhandler Fat Albert og vennerne, der forlader tegneserieverden de befinder sig i og ind i den virkelige verden for at hjælpe en teenagepige, der skal håndtere de udfordringer, at være upopulær og ikke har nogen venner, undtagen hendes fostersøster. Hendes upopularitet stammer fra hendes tendens til at trække sig ind i sin egen verden på grund af følgen og døden af hendes bedstefar, Albert Robertson, der faktisk var inspirationen til Fat Albert-karakteren. Det er op til Fat Albert og vennerne at vise hende, at hun er speciel og kan få venner.

Optagelserne fandt sted i Philadelphia i Los Angeles og Valencia, Santa Clarita i Californien.

Medvirkende
 Kenan Thompson som Fat Albert
 Kyla A.Pratt som Doris Robertson
 Bill Cosby som Mr. Cosby (sig selv)
 Dania Ramirez asom Lauri Robertson
 Shedrack Anderson III som Rudy
 Omarion som Reggie
 Keith Robinson som Bill
 Marques Houston som Dumb Donald
 Jermaine Williams som Mushmouth
 Aaron Frazier som Old Weird Harold
 Alphonso McAuley som Bucky
 Jeremy Suarez som Russell (stemme)
 J. Mack Slaughter, Jr. som Arthur
 Alice Greczyn som Becky
 Keri Lynn Pratt som Heather

Cameooptrædener
 Raven-Symoné som Danielle (stemme)
 Aaron Carter som Darren (krediteret som "Teen")
 Joel Madden som Dude with Mohawk
 Fonzworth Bentley som Salesman
 Jeff Garlin (ikke krediteret) som Jer
 Earl Billings som Mr. Mudfoot (stemme)
 Mase (uncredited) som sig selv (archive footage)

Eksterne henvisninger
 
 Official Bill Cosby Site 

Animationsfilm fra USA
Amerikanske film fra 2004
Kyla Pratt

Kyla Alissa Pratt (født 16. september 1986) er en amerikansk skuespillerinde og sanger.

Pratt blev født i Los Angeles, Californien, den ældste af fem børn af Kecia Pratt-McCullar, en skolelærer, og Johnny McCullar, en semi-professionel basketballspiller. Hun begyndte at spille skuespil i en alder af 8, hvor hun optrådte i reklamer for et interaktivt computerspil og Nike.

Filmografi 

 1995 Barney & Friends
 1997 Mad City
 1998 Dr. Dolittle
 2000 Love & Basketball
 2001 Dr. Dolittle 2
 2004 The Seat Filler
 2004 Fat Albert
 2005 The Proud Family Movie
 2006 Dr. Dolittle 3
 2008 Dr. Dolittle 4 2009 Dr. Dolittle 5''

Eksterne henvisninger 

 

Skuespillere fra USA
Personer fra Los Angeles
Dania Ramirez

Dania Jissel Ramirez (født 8. november 1979) er en film- og tv-skuespillerinde fra Den Dominikanske Republik. Hun har blandt andet spillet rollen som Maya Herrera i den amerikanske superhelt-serie Heroes og Callisto i filmen X-Men: The Last Stand.

Liv og karriere

Tidlig liv og uddannelse 
Ramírez blev født i Santo Domingo i Den dominikanske republik. Helt fra ung alder viste Dania at hun ville være foran et kamera. Som et ungt barn, ville hun genindspille spanske soapeoperaer for sin familie.

Hun blev opdaget af en model-spejder da hun arbejdede i en butik, kun 15 år gammel, og fik en rolle i en lille reklame for sodavand. Flere år senere, bestemte hun sig for at blive en mere seriøs skuespillerinde, og studerede ved the Actor's Workshop i New York City under Flo Greeberg. Efter at have skaffet sig en grad ved Montclair State University i New Jersey, flyttede hun til Los Angeles.

Skuespillerkarriere 
Hun var en statist i filmen Subway Stories (1997), hvor hun mødte filminstruktøren Spike Lee som senere lod henne medvirke i sin film,She Hate Me (2004).

Dania spillede rollen som "Caridad" i de sidste episoder av tv-serien Buffy the Vampire Slayer, og fik rollen som mutanten "Callisto" i superhelt-filmen X-Men: The Last Stand (2006), og som "Blanca Selgado" ("Anthony Soprano, Jr." sin nye kæreste) i den første del af den sjette sæson af The Sopranos. I The Sopranos spillede hun en enlig mor med en tre år gammel søn, "Hector". Hun medvirkede også i en musikkvideo, redigeret af sin forlovede Jessy Terrero. I 2007, medvirkede hun i en annen musikvideo, denne gang for Santanas sang "Into the Night" (med Chad Kroeger) fra hans album Ultimate Santana.

Ramirez fik herefter rollen som "Maya Herrera" i superhelt-serien Heroes i den anden sæson. Karakteren Maya Herrera" kan sprede sygdom om sig med vilje.

Privatliv 
Ramirez giftede sig i 2013 med instruktøren John Beverly "Bev" Land, samme år fødte hun tvillinger.

Udvalgt filmografi

Film 
 Subway Stories (1997) - statist
 Streets Is Watching (1998) - Jay-Zs pige
 25th Hour (2002) - Daphne
 The Ecology of Love (2004) - Alila
 Cross Bronx (2004) - Mia
 She Hate Me (2004) - Alex Guerrero
 Fat Albert (2004) - Lauri
 X-Men: The Last Stand (2006) - Callisto
 Illegal Tender (2007) - Ana
 Ball Don't Lie (2008) - Carmen
 The Fifth Commandment (2008) - Angel
 Quarantine (2008) - Sadie
 Brooklyn to Manhattan (2008) - Jessica
 Mojave (2015) - Detective Beaumont
 Jumanji: The Next Level (2019) - Jumanji NPC Flame

Tv-serier 
 Buffy - Vampyrernes Skræk (2003) - Caridad
 The Sopranos (2006–07) - Blanca Selgado
 Heroes (2007–08) - Maya Herrera
 Entourage (2010) - Alex
 Devious Maids (2013–16) - Rosie Falta
 Once Upon a Time (2017–18) - Cinderella / Jacinda Vidrio

Referencer

Eksterne henvisninger 

 

Personer fra Dominikanske Republik
Skuespillere fra Dominikanske Republik
Omarion

Omari Ishmael Grandberry (født 12. november 1984 i Inglewood, Californien, USA) er en amerikansk sanger i genren Rhythm and blues. Han er mest kendt under navnet Omarion, men er også blevet kaldet O og King O. Han er nu dommer i America's Best Dance Crew.

Diskografi

Album 
 O (Omarions album)
 21 (album)
 Face Off

Singler 
 O (sang)
 Touch
 I'm Tryna
 Entourage (sang)
 Ice Box
 Cut Off Time
 Girlfriend
 Hey Baby (Jump Off)

Sangere fra USA
The Amityville Horror (2005)

The Amityville Horror er en amerikansk horrorfilm fra 2005 instrueret af Andrew Douglas.  Det er en genindspilning af filmen ved samme navn fra 1979, som selv var baseret på en roman fra 1977 af samme navn af Jay Anson, der dokumenterer de påståede erfaringer af familien Lutz, efter de flyttede ind i et hus i Long Island, som havde været scene for et massemord begået af Ronald DeFeo, Jr. der skød seks medlemmer af hans familie dér i november 1974

Handling 

Den 13. november 1974, klokken 03:15 skød og dræbte Ronald DeFeo, Jr. hans familie i deres hjem, 112 Ocean Avenue i Amityville, New York. Han dræbte fem medlemmer af hans familie i deres senge, men hans yngste søster, Jodie, var blevet dræbt i hendes soveværelse skab. Han hævdede, at han blev overtalt til at dræbe dem af stemmer han havde hørte i huset.

Medvirkende
Ryan Reynolds som George Lutz
Melissa George som Kathy Lutz
Jesse James som Billy Lutz
Chloe Moretz som Chelsea Lutz
Jimmy Bennett som Michael Lutz
Rachel Nichols som Lisa
Philip Baker Hall som Father Callaway
Isabel Conner som Jodie DeFeo
Brendan Donaldson som Ronald "Ronnie" DeFeo, Jr.
Kara Rubeo som Dawn DeFeo

Fra bogen, 1979 Filmen og den virkelige historie 
 Dette er den eneste film, som har en Lutz familiemedlem som hovedperson (Kathy) og en anden (George) som antagonist.
 "Jodie DeFeo", der fremstår som en fremtrædende figur i filmen, er en fiktiv karakter og var ikke et af ofrene ved skyderiet af Ronald DeFeo, Jr. i november 1974. Men ifølge Dvd’en ”On Set Peeks feature”, siges det at være baseret på den yngste Defeo barn, Allison.
 Huset adresse i film fra 1979 og 2005, er 412 Ocean Avenue, selv om den virkelige adresse er 112 Ocean Avenue.

Film

Gyserfilm
The Amityville Curse (1990)
Amityville: A New Generation (1993)
Amityville Dollhouse (1996)

Dokumentarfilm
The Real Amityville Horror (2005) 
Amityville: The Final Testament (2010)
Shattered Hopes: The True Story of the Amityville Murders (2011)
My Amityville Horror (2011)

Referencer

Eksterne Henvisninger 

Den officielle hjemmeside 

Filmgenindspilninger
Gyserfilm baseret på bøger
Overnaturlige gyserfilm
Film om Hjemsøgte huse
Amerikanske film fra 2005
Nationalparker i Kenya

Kenyas nationalparker har siden 1990 været finansieret og bevogtet af Kenya Wildlife Services. Blandt nationalparkerne findes så forskellige naturformer som ørken og regnskov. Her findes også nogle af verdens mere kendte nationalparker, som Masai Mara, Tsavo og Nakurusøen, en af sodasøerne i Rift Valley.

Nationalparksturisme udgør en af Kenyas største industrier. 2006 genererede turismen indkomster på svarende til 803 millioner amerikanske dollars, næsten fem procent af landets BNP.

Eksterne kilder og henvisninger 

 KWS om Kenyas nationalparker
Eyvin Ovrum

Ole Martin Eyvin Ovrum (født 2. januar 1882 i Kristiania, død 15. februar 1965 i Oslo) var en norsk tegner, som særligt arbejdede som avis-, tegneserie- og reklametegner. Professionelt brugte han Eyvin Ovrum. Både hans firmanavn og signatur var E.O. hvilket også ses på en del af hans værker) Professor Jorunn Veiteberg skriver i sin bog Den norske plakaten, at Ovrum sammen med Robert Millar må regnes som grundlægger af de norske reklamevæsen. Trygve M. Davidsen kaldte Ovrum for Reklametegnernes stamfar i Norsk reklameforbunds tidsskrift, Propaganda i 1939.

Uddannelse og karriere 

Ovrum havde sin uddannelse fra Knud Bergsliens malerskole i Kristiania. Han rejste til St. Louis i USA i 1900 og boede der til 1911. I USA arbejdede han som avistegner i bl.a. St. Louis Despatch og tegnede karikaturer af en række kendte personer som Theodore Roosevelt, Sarah Bernhardt og brødrene Wright

Da han kom tilbage til Kristiania, arbejdede han i to år som tegner i Morgenbladet, før han startede i Illustrationsatelieret. I 1913 grundlagde han reklamebureauet Grafia, som senere skiftede navn til Atelier E-O. Atelieret eksisterer fortsat og ejes og drives af Ovrums nevø.
Af de plakater som han tegnede, var Ovrum selv mest fornøjet over Frigge-Paal (Også omtalt som Frigg-gutten), Norges beste reklameplakat, som han skriver i Propaganda i 1925. Frigge-Paal-plakaten var lavet som en reklame for Frigg havre, Norges første datostemplede havregryn, produceret ved Nydalens Mølle i Sandnes. Ovrum brugte sin søn Paal som model for oliemaleriet, som var udgangspunkt for plakaten. I Veitebergs bog er der gengivet en portræt-version af Frigge-Paal. Det blev brugt som reklame i ugepressen. En reklameplakat fra 1922 viser drengen stående med en pakke Frigg havregryn under armen.¨
I Kristiania tog Eyvin Ovrum initiativet til at stifte Tegnerforbundet i 1917. Han var forbundets første formand – og tegnede deres emblem Kråka. Tegnerforbundet udgav et eget årshæfte 1917-1920 med bidrag fra tidens mest kendte tegnere bl.a. Per Krohg.

På udstillinger fik Ovrum specielt opmærksomhed for sine følsomme børnetegninger . Han illustrerede også bøger til børn og lavede populære tegneserier, som Dagros i Nationen og Professoren i Morgenbladet, hvor han også arbejdede som avis- og teatertegner i flere år. Dagros blev i flere år tegnet af Kaare Bratung.

I 1916 begyndte Ovrum at udgive bladet Profit, som havde det formål at vække interessen for reklame i tekst og billeder.. Nr. 3 udkom i 1918

Kilder

Litteratur 
 Alfsen, Glenny (1986) «OVRUM, Ole Martin Eyvin». I: Norsk kunstnerleksikon, b. 3: N–So, s. 172. Oslo: Universitetsforlaget.  (e-bog fra bokhylla.no)(digitalisert versjon, SNL.no )
 Ovrum, Eyvin (16. april 1925) Av en reklametegners papirer. i: Propaganda : organ for Norges reklameforbund, ekstranummer, s. 26
 Veiteberg, Jorunn (1998) Den norske plakaten. Oslo, Pax.  (e-bog fra bokhylla.no)

Tegnere fra Norge
Aberdare nationalpark

Aberdare nationalpark udgøres af de højere dele af Aberdarebjergene i det centrale Kenya.

Parken ligger 180 km fra Nairobi og strækker sig over vidt varierende terræntyper eftersom højden strækker sig fra 2.100 til 4.200 meter over havet. Den blev grundlagt i maj 1950 og dækker et areal på 767 kvadratkilometer. Terrænet består af alt fra høje bjergtoppe til dybe v-formede dale med floder og vandfald. I de lavere områder er der lyngheder, bambus- og regnskove.

Dyreliv 
Letobserverede arter er løver, leoparder, savannebavianer og colobusaber. Der findes også mere usædvanlige arter som catopuma (Catopuma badia), bongo (Tragelaphus eurycerus), elsdyrantilope og sort næsehorn. Ornitologer kan opleve op til 250 forskellige arter, f.eks. duehøg, ørne, biæder og præstekraver.

Eksterne kilder og henvisninger 
Go2Africa.com – Aberdare National Park 

Nationalparker i Kenya
Frederik Møller (pianofabrikant)

Frederik Albert August Møller (født 10. april 1839 i København, død 22. december 1917 sammesteds) var en dansk pianofabrikant, direktør for Hornung & Møller, bror til Conrad Møller og far til Knud Møller.

Han var søn af Hans Peter Møller og Nicoline født Randbøll. Møller tog præliminæreksamen fra Melchiors Borgerskole, uddannede sig som snedker og instrumentmager og indtrådte efter faderens død 1859 som leder af Hornung & Møllers pianofortefabrik, hvilket først skete på moderens vegne, og fra 1869 for egen regning. 1862 blev han udnævnt til hofpianofortefabrikant.

Virksomheden voksede støt, og det var Frederik Møller, som i 1871 stod for flytningen til det dehnske palæ i Bredgade, hvor virksomheden fik både hovedsæde og fabrik (senere flyttede fabriksdelen til Blegdamsvej). I 1878 indtrådte broderen Conrad i ledelsen, og i 1907 blev virksomheden omdannet til et aktieselskab.

Frederik Møller havde en lang række tillidsposter: Han var 1868-74 medlem af Industriforeningens bestyrelse og repræsentantskab, 1875-83 medlem af Københavns Borgerrepræsentation. Hans standsfæller valgte ham 1895 til formand i Dansk Pianofabrikantforening, hvilket han var indtil 1898. Hans tilknytning til musiklivet gjorde ham til næstformand i Koncertforeningen, ligesom han sad i bestyrelsen for Pensions- og understøttelsesforeningen for danske musiklærere og musiklærerinder.

I perioden 1882-85 var han desuden formand for repræsentantskabet i Arbejdernes Byggeforening, hvor han havde siddet i repræsentantskabet siden 1875. 29. juli 1896 blev han Ridder af Dannebrog.

Han blev gift 15. juni 1865 i Garnisons Kirke med Ida Alvine Schmidt (29. juni 1841 i København – 18. november 1921 sst.), datter af handelsfuldmægtig, senere grosserer Peter Nørskou Schmidt (1812-1883) og Ida Alvine von Bargen (1819-1841). 

Møller boede i Rosenvænget (Rosenvængets Tværvej 5). Han er begravet på Garnisons Kirkegård.

Der findes fotografier, bl.a. fra et ophold i Paris i 1860'erne af Ferdinand Mulnier.

Referencer

Litteratur 
 Frederik Møller: Fars gamle Minder, 1914.
 C. Nyrop: Bidrag til den danske Industris historie, 1873, s. 368ff.
 Povl Drachmann: Hornung & Møller 1827-1927, 1927.
 Oliver Hansen: Nogle Smaatræk om Hofpianofabrikant Frederik Møller, 1935.
 L.B. Fabricius: Træk af dansk musiklivs historie, 1975.
 Dorthe Falcon Møller: Det dansk pianoforte frem til 1914 – et håndværk og en industri, 2004.

Kilder 
 Kraks Blaa Bog 1910

Eksterne henvisninger 
 

Danskere i 1800-tallet
Danskere i 1900-tallet
Snedkere fra Danmark
Personer fra København
Fabrikanter fra Danmark
Musikinstrumentmagere
Riddere af Dannebrog
Medlemmer af Københavns Borgerrepræsentation i 1800-tallet
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Houston County (Minnesota)

Houston County er et county i den amerikanske delstat Minnesota. Amtet ligger i det sydøstlige hjørne af delstaten og grænser op til Winona County i nord og Fillmore County i vest. amtet har også grænser mod delstaten Wisconsin i nordøst og Iowa i syd.

Houston totale areal er 1 473 km² hvoraf 27 km² er vand. I 2000 havde amtet 19.718 indbyggere. Amtets administration ligger i byen Caledonia.

Amtet har fået sit navn efter politikeren Sam Houston fra Texas.

Eksterne henvisninger 

Counties i Minnesota
Hennepin County

Hennepin County er et county i den amerikanske delstat Minnesota. Amtet ligger i den østlige del af delstaten og grænser op til Anoka County i nordøst, Ramsey County i øst, Dakota County i sydøst, Scott County i syd, Carver County i sydvest og mod Wright County i nordvest.

Hennepin Countys totale areal er 1.571 km² hvoraf 129 km² er vans. I 2000 havde amtet 1.116.200 indbyggere. Amtets administration ligger i byen Minneapolis, som også er amtets og delstatens største by.

Amtet blev grundlagt i 1852 og har fået sit navn efter den franske opdagelsesrejsende Louis Hennepin.
  

Counties i Minnesota
Næstved Stadion

Næstved Stadion (Tintshop Park) er et fodboldstadion i Næstved, som er hjemsted for byens fodboldklub, 1.divisionsklubben Næstved Boldklub (indtil 1996 Næstved IF).

Historie 
Næstved Stadion blev indviet i 1944 med en kapacitet på 20.000 tilskuere. Stadion er blevet renoveret flere gange. I starten af 1960’erne blev tribunen med plads til 2.300 siddende tilskuere opført ved hjælp af frivillig arbejdskraft. I 2002 blev slaggebanen fjernet og fodboldbanen flyttet tættere på tribunen. Den modsatte langside med ståpladser blev ligeledes ændret og flyttet tættere på fodboldbanen. Med denne ændring blev den totale tilskuerkapacitet nedsat fra 20.000 til omkring 10.000 - heraf 2.300 overdækkede siddepladser.

Udover fodbold er den nu fjernede slaggebane på stadion også tidligere blevet benyttet til speedway, ofte med op imod 20.000 eller flere tilskuere.

I 2019 blev der til en pris af 9.000.000 kr. installeret nyt lysanlæg på Næstved Stadion på 1000 Lux.

Året forinden blev der også installeret varme under græstæppet.

Tilskuere

Tilskuerrekord 
Den absolutte tilskuerrekord på stadion er 21.504 til et internationalt speedway arrangement den 17. september 1950.

Tilskuerrekorden til fodboldkampe er på 20.315, sat den 16. november 1980, da Næstved IF mødte Kjøbenhavns Boldklub (KB) i den sidste kamp i sæsonen. Kampen var samtidig afgørende for mesterskabets placering. Med en sejr ville Næstved IF sikre sig klubbens første danske mesterskab. Imidlertid udlignede gæsterne i slutningen af kampen til slutresultatet 1-1 og dermed vandt KB deres 15´ende og sidste mesterskab.

Tilskuerrekorder

Referencer 

Fodboldstadioner i Danmark
Stadion
Stadion
Næstved Boldklub
Monjasa Park

Monjasa Park, er et fodboldstadion i Fredericia og er hjemsted for byens fodboldklub, 1. divisions klubben FC Fredericia.

Stadionet er anlagt og indviet i 2006 og sammenbygget med Fredericia Idrætscenter, der står for den daglige drift og udlejning. Med en ny tribunefærdigbygget i 2021 er tilskuerkapaciteten på 6.000 inkl. ca. 2.500 siddepladser.

Referencer

Eksterne henvisninger 

 Monjasa ParkFredericia Idrætscenter

Fodboldstadioner i Danmark
Bygninger, konstruktioner og anlæg i Fredericia
FC Fredericia
FN's flag

FN's flag er de Forenede Nationers flag og blev taget i brug 20. oktober 1947.

Flaget har FN's officielle emblem, i hvidt på blå baggrund. Emblemet består af et verdenskort, omsluttet af olivengrene. Olivengrenene er et fredssymbol, og verdenskortet symboliserer alle verdens mennesker.

Afledte flag

Eksterne henvisninger 
 Om FN's flag

Noter 

Flag
Flag
Etableret i 1947
Jens Selmer

Jens Andreas Selmer (født 17. maj 1911 i Dovre, død 30. august 1995) var en prisbelønnet norsk arkitekt, kendt for offentlige projekter i Efterkrigstiden.

Efter examen artium i Drammen 1931 studerede han ved Kungliga Tekniska Högskolan frem til 1936 og arbejdede også i Stockholm frem til 1938, da han flyttede til Oslo og arbejdede for Gudolf Blakstad, Herman Munthe-Kaas og Arnstein Arneberg før han startede egen praksis i 1943. Fra 1945 tegnede han rundt-regnet 800 Finnmarks-hus og OBOS-blokke, 44 huse for kunstere ved Ekely og flere blokke i Bølerlia. Med konen Wenche Selmer som han giftede sig med i 1954 vant han flere priser.

Udmærkelser 
 Sundts premie 1956/57 med Preben Krag for blokkene på Bøler
 Sundts premie 1962/63 for eneboligen med konen Wenche Selmer
 Treprisen 1969 med konen Wenche Selmer
 Oslo bys kunstnerpris 1980 med Preben Krag

Referencer 

Arkitekter fra Norge
Marshall County (Minnesota)

Marshall County er et county i den amerikanske delstat Minnesota. Amtet ligger nordvestligt i delstaten og grænser op til Kittson County og Roseau County i nord, Pennington County og Polk County i syd og mod Beltrami County i øst. Amtet grænser desuden op til delstaten North Dakota i vest.

Marshall Countys totale areal er 4 695 km² hvoraf 105 km² er vand. I 2000 havde amtet 10.155 indbyggere. Amtets administration ligger i byen Warren.

Amtet har fået sit navn efter guvernør William Raine Marshall.
  

Counties i Minnesota
Koochiching County

Koochiching County er et amt i den amerikanske delstat Minnesota. Amtet ligger nord i delstaten og grænser op til St. Louis County i øst, Itasca County i syd, Beltrami County i sydvest og mod Lake of the Woods County i nordvest. Amtet grænser desuden op til Canada i nord, hvor floden Rainy River udgør en naturlig grænse.

Koochiching Countys totale areal er 8 170 km² hvoraf 135 km² er vand. I 2000 havde amtet 14.355 indbyggere. Amtets administration ligger i byen International Falls, som også er amtets største by. 

Amtet har fået sit navn efter et indiansk ord med ukendt betydning. 

Counties i Minnesota
Kittson County

Kittson County er et county i den amerikanske delstat Minnesota. Amtet ligger i det nordvestlige hjørnet af delstaten og grænser op til Roseau County i øst og Marshall County i syd. Amtet grænser desuden op til delstaten North Dakota i vest og Canada i nord.

Kittson Countys totale areal er 2 858 km² hvoraf 17 km² er vand. I 2000 havde amtet 5.285 indbyggere. Amtets administration ligger i byen Hallock. 

Amtet har fået sit navn efter pelshandleren og jernbaneentreprenøren Norman Kittson. 

Counties i Minnesota